Bobruysk
Bobruysk (belaruscha: Бабру́йск) — Belarusning Mogilyov viloyatidagi shahar (1795-yildan). Berezina daryosi boʻyidagi pristan. Bobruysk stansiyasi (Berezina). Aholisi 223 mingkishidan ziyod (1999). Yogʻochsozlik sanoati markazi. Mashinasozlik, neft kimyosi va kimyo ("Bobruyskshina" ishlab chiqarish birlashmasi va boshqalar), oziq-ovqat, yengil, qurilish materiallari sanoati korxonalari ishlab turibdi. 3 teatr, oʻlkashunoslik muzeyi mavjud. 14-asrdan maʼlum; 1649-yildan Polsha, 1793-yildan Rossiya imperiyasi tarkibida boʻldi. Balneobalchiq kurorti mavjud.